Oficiālais Vēstnesis L 305 , 22/11/2003 Lpp. 0011 - 0015



Komisijas Lēmums (2003. gada 17. novembris), ar ko groza Lēmumus 94/984/EK, 2000/609/EK, 2001/751/EK attiecībā uz Austrāliju par svaigas mājputnu gaļas, saimniecībā audzētu skrējējputnu gaļas, dzīvu skrējējputnu un to inkubējamo olu ievešanu no trešām valstīm (izziņots ar dokumenta numuru C(2003) 4117) (Dokuments attiecas uz EEZ) (2003/810/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1990. gada 15. oktobra Direktīvu 90/539/EEK par dzīvnieku veselības nosacījumiem, kas reglamentē Kopienas iekšējo tirdzniecību ar mājputniem un inkubējamām olām, kā arī to ievešanu no trešām valstīm [1], kurā jaunākie grozījumi izdarīti ar Lēmumu 806/2003/EK [2], un jo īpaši tās 23. un 24. pantu, ņemot vērā Padomes 1991. gada 26. jūnija Direktīvu 91/494/EEK par dzīvnieku veselības nosacījumiem, kas reglamentē svaigas mājputnu gaļas tirdzniecību Kopienā un tās ievešanu no trešām valstīm [3], kurā jaunākie grozījumi izdarīti ar Direktīvu 1999/89/EK [4], un jo īpaši tās 11. un 12. pantu, ņemot vērā Padomes 1992. gada 17. decembra Direktīvu 92/118/EEK, ar ko nosaka dzīvnieku veselības un sabiedrības veselības prasības, kas reglamentē to produktu tirdzniecību un ievešanu Kopienā, uz kuriem neattiecas minētās prasības, ko paredz īpaši Kopienas noteikumi, kuri minēti Direktīvas 89/662/EEK A pielikuma 1. punktā un – attiecībā uz patogēniem – Direktīvā 90/425/EEK [5], kurā jaunākie grozījumi izdarīti ar Komisijas Lēmumu 2003/721/EK [6], un jo īpaši tās 10. panta 3. punktu, tā kā: (1) Komisijas 1994. gada 20. decembra Lēmums 94/984/EK, ar ko nosaka dzīvnieku veselības nosacījumus un ievieš veterināros (veselības) sertifikātus svaigasmājputnu gaļas ievešanai no trešām valstīm [7], kurā jaunākie grozījumi izdarīti ar Lēmumu 2002/477/EK [8], paredz veselības nosacījumus un veterināros (veselības) sertifikātus svaigas mājputnu gaļas ievešanai. Ir noteikti divi dažādi veselības apliecinājumu paraugi – A un B. Tos lieto atkarībā no Ņūkāslas slimības situācijas attiecīgajā trešā valstī. (2) Komisijas 2000. gada 29. septembra Lēmums 2000/609/EK, ar kuru nosaka dzīvnieku veselības un sabiedrības veselības nosacījumus un veterināro sertifikāciju saimniecībā audzētu skrējējputnu gaļas ievešanai un ar kuru groza Lēmumu 94/85/EK, ar ko izveido to trešo valstu sarakstu, no kurām dalībvalstis atļauj ievest svaigu mājputnu gaļu [9], kurā jaunākie grozījumi izdarīti ar Lēmumu 2003/573/EK [10], nosaka dzīvnieku veselības un sabiedrības veselības nosacījumus un veterināros (veselības) sertifikātus svaigas saimniecībā audzētu skrējējputnu gaļas ievešanai, ietverot divus dažādus veselības apliecinājumus – A un B. Tos izmanto, ņemot vērā Ņūkāslas slimības situāciju attiecīgajā trešā valstī. (3) Ar Komisijas Lēmumu 2001/751/EEK [11], kurā jaunākie grozījumi izdarīti ar Lēmumu 2002/789/EK [12], ir noteikti dzīvnieku veselības nosacījumi un ieviesti veterinārie (veselības) sertifikāti dzīvu skrējējputnu un to inkubējamo olu ievešanai. Veselības sertifikāta paraugu izmanto, ņemot vērā Ņūkāslas slimības situāciju attiecīgajā trešā valstī. (4) Kopš 1998. gada Austrālijā ir bijuši vairāki Ņūkāslas slimības uzliesmojumi, jo īpaši Viktorijas un Jaundienvidvelsas štatos. (5) Kopš 2002. gada novembra vidus nav reģistrēti turpmāki Ņūkāslas slimības uzliesmojumi, bet 2003. gada 26. jūnijā Austrālijas veterinārās iestādes paziņoja Starptautiskajam epizootijas birojam (SEB), ka Austrālija ir brīva no minētās slimības. (6) Ņūkāslas slimības situācija Austrālijā ir sarežģīta tāpēc, ka Austrālijā cirkulē endēmiski lēnas iedarbības Ņūkāslas slimības vīrusa celms, kuram ir mutācijas potenciāls uz velogēnisku celmu. Austrālija pašlaik maina Ņūkāslas slimības kontroles stratēģiju valstī – no tādas, kas neveic vakcināciju un kurā nav NS, uz sistēmu, kas paredz vakcināciju. (7) Saskaņā ar Austrālijas veterināro iestāžu sniegto informāciju pret Ņūkāslas slimību tiek izmantotas dzīvās vakcīnas, kas ir pretrunā ar Kopienas tiesību aktiem. Tādēļ nepieciešams grozīt Lēmumus 94/984/EK, 2000/609/EK un 2001/751/EK attiecībā uz Austrāliju par svaigas mājputnu gaļas, saimniecībā audzētas skrējējputnu gaļas un to inkubējamo olu ievešanu, ņemot vērā epidemioloģiskās situācijas attīstību attiecībā uz Ņūkāslas slimību un šādu dzīvu vakcīnu izmantošanu. (8) Komisija ir pieņēmusi vairākus Komisijas lēmumus attiecībā uz minētajiem Ņūkāslas slimības uzliesmojumiem, konkrēti, 2002. gada 2. jūlija Lēmumu 2002/537/EK par aizsardzības pasākumiem attiecībā uz Ņūkāslas slimību Austrālijā [13], kurā jaunākie grozījumi izdarīti ar Lēmumu 2002/942/EK [14], kuru piemēroja no 2002. gada 6. jūlija līdz 2002. gada 1. decembrim. Visbeidzot, Komisijas 2003. gada 25. jūnija Lēmumu par aizsardzības pasākumiem attiecībā uz Ņūkāslas slimību Austrālijā [15], ko piemēro līdz 2004. gada 1. janvārim. (9) Ņemot vērā sertifikācijas prasības, kas noteiktas šajā lēmumā, vairs nav nepieciešami aizsardzības pasākumi, kas paredzēti ar Lēmumu 2003/489/EK, un attiecīgi jāatceļ Lēmums 2003/489/EK. (10) Tomēr Austrālijas veterinārās iestādes ir pieprasījušas, lai tām piešķir atkāpi attiecībā uz svaigu mājputnu gaļu, skrējējputnu gaļu, saimniecībā audzētu vai savvaļas medījamo putnu gaļu, mājputnu gaļas produktiem un mājputnu gaļas izstrādājumiem, kas sastāv no iepriekš minēto sugu gaļas vai satur gaļu, kas iegūta no putniem, kuri nokauti pirms 2002. gada 13. maija, kā paredzēts Lēmumā 2002/537/EK, – pirms epidēmijas sākuma. (11) Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu, IR PIEŅĒMUSI ŠO LĒMUMU. 1. pants Lēmuma 94/984/EK I pielikumu aizstāj ar šī lēmuma I pielikuma tekstu. 2. pants Lēmuma 2000/609/EK I pielikumu aizstāj ar šī lēmuma II pielikuma tekstu. 3. pants Atkāpjoties no 1. un 2. panta, dalībvalstis tomēr var atļaut svaigas mājputnu gaļas un saimniecībā audzētu skrējējputnu gaļas ievešanu līdz 2004. gada 31. maijam, izmantojot A parauga sertifikātu, kas paredzēts Lēmumos 94/984/EK un 2000/609/EK, ja: - gaļa ir iegūta no putniem, kas nokauti pirms 2002. gada 13. maija, un - veterinārajos (veselības) sertifikātos, kas pievienoti šiem svaigas mājputnu gaļas un saimniecībā audzētas skrējējputnu gaļas sūtījumiem, atbilstoši sugām ir ietverti šādi vārdi: "Svaiga mājputnu gaļa/Svaiga skrējējputnu gaļa [16] saskaņā ar Lēmuma 2003/810/EK 3. pantu." 4. pants Lēmuma 2001/751/EK I pielikumu aizstāj ar šī lēmuma III pielikumu. 5. pants Ar šo atceļ Lēmumu 2003/489/EK. 6. pants Šis lēmums ir adresēts dalībvalstīm. Briselē, 2003. gada 17. novembrī Komisijas vārdā — Komisijas loceklis David Byrne [1] OV L 303, 31.10.1990., 6. lpp. [2] OV L 122, 16.5.2003., 1. lpp. [3] OV L 268, 24.9.1991., 35. lpp. [4] OV L 300, 23.11.1999., 17. lpp. [5] OV L 62, 15.3.1993., 49. lpp. [6] OV L 260, 11.10.2003., 21. lpp. [7] OV L 378, 31.12.1994., 11. lpp. [8] OV L 164, 22.6.2002., 39. lpp. [9] OV L 258, 12.10.2000., 49. lpp. [10] OV L 194, 1.8.2003., 89. lpp. [11] OV L 281, 25.10.2001., 24. lpp. [12] OV L 274, 11.10.2002., 36. lpp. [13] OV L 173, 3.7.2002., 33. lpp. [14] OV L 325, 30.11.2002., 49. lpp. [15] OV L 167, 4.7.2003., 37. lpp. [16] Lieko svītrot. -------------------------------------------------- I PIELIKUMS " I PIELIKUMS To trešo valstu vai trešo valstu daļu saraksts, kuras drīkst izmantot II pielikumā noteiktos sertifikātus svaigas mājputnu gaļas ievešanai Eiropas Savienībā Piezīme: Burti A un B attiecas uz II pielikumā 2. daļā noteiktajiem paraugiem. ISO kods | Valsts | Teritorijas daļas | Izmantojamais sertifikāta paraugs (A vai B) | AR | Argentīna | | A | AU | Austrālija | | B | BG | Bulgārija | | A | BR-1 | Brazīlija | Federālais distrikts un štati Gojasa, Minasžeraisa, Matugrosu, Matugrosu du Sula, Parana, Riugrandi du Sula, Santakatarina un Sanpaulu | A | CA | Kanāda | | A | CH | Šveice | | A | CL | Čīle | | A | CN-1 | Ķīna | Šanhajas municipalitāte, izņemot Čunmiņas rajonu un Veifana, Liņjai un Kiņdao apgabalus Šandunas provincē | B | CY | Kipra | | A | CZ | Čehija | | A | HR | Horvātija | | A | HU | Ungārija | | A | IL | Izraēla | | A | LI | Lietuva | | A | NZ | Jaunzēlande | | A | PL | Polija | | A | RO | Rumānija | | A | SI | Slovēnija | | A | SK | Slovākija | | A | TH | Taizeme | | A | TN | Tunisija | | A | US | Amerikas Savienotās Valstis | | A | " -------------------------------------------------- II PIELIKUMS " I PIELIKUMS To trešo valstu vai trešo valstu daļu saraksts, kurām ir atļauts eksportēt saimniecībā audzētu skrējējputnu gaļu uz Eiropas Savienību ISO kods | Valsts | Teritorijas daļas | Izmantojamais sertifikāta paraugs (A vai B) | AR | Argentīna | | A | AU | Austrālija | | B | BG | Bulgārija | | A | BR-1 | Brazīlija | Riugrandi du Sula, Santakatarina, Prana, Sanpaulu un Matugrosu du Sula štati | A | BW | Botsvāna | | B | CA | Kanāda | | A | CH | Šveice | | A | CL | Čīle | | A | CY | Kipra | | A | CZ | Čehija | | A | HR | Horvātija | | A | HU | Ungārija | | A | IL | Izraēla | | A | LI | Lietuva | | A | NA | Namībija | | B | NZ | Jaunzēlande | | A | PL | Polija | | A | RO | Rumānija | | A | SI | Slovēnija | | A | SK | Slovākija | | A | ΤΗ | Taizeme | | A | ΤΝ | Tunisija | | A | US | Amerikas Savienotās Valstis | | A | ZA | Dienvidāfrika | | B | ZW | Zimbabve | | B | " -------------------------------------------------- III PIELIKUMS " I PIELIKUMS To trešo valstu vai trešo valstu daļu saraksts, kurām ir atļauts eksportēt dzīvus skrējējputnus vai to inkubējamās olas uz Kopienu ISO kods | Valsts | Teritorijas daļas | Vaislas un gaļas skrējējputni | Inkubēja- mas skrējējputnu olas | Diennakti veci skrējējputnu cāļi | Kaujami skrējējputni | AU | Austrālija | | B | D | F | — | BW | Botsvāna | | B | D | F | — | BR-1 | Brazīlija | Riugrandi du Sula, Santakatarina, Prana, Sanpaulu un Matugrosu du Sula štati | A | C | E | G | CA | Kanāda | | A | C | E | G | CH | Šveice | | A | C | E | G | CL | Čīle | | A | C | E | G | CY | Kipra | | A | C | E | G | CZ | Čehija | | A | C | E | G | HR | Horvātija | | A | C | E | G | HU | Ungārija | | A | C | E | G | IL | Izraēla | | A | C | E | — | NA | Namībija | | B | D | F | — | NZ | Jaunzēlande | | A | C | E | G | PL | Polija | | A | C | E | G | RO | Rumānija | | A | C | E | G | SI | Slovēnija | | A | C | E | G | SK | Slovākija | | A | C | E | G | TN | Tunisija | | A | C | E | — | US | Amerikas Savienotās Valstis | | A | C | E | G | ZA | Dienvidāfrika | | B | D | F | — | " --------------------------------------------------